नृत्य गोपाल दास

महंत नृत्य गोपाल दास (जन्म - ११ जून १९३८) अयोध्या के सबसे बड़े मंदिर, मणि राम दास की छावनी के प्रमुख और राम जन्मभूमि न्यास औरश्री राम जन्मभूमि तीर्थ क्षेत्र के प्रमुख हैं, जो अयोध्या में राम मंदिर के निर्माण के लिए गठित संस्थान हैं। वे श्री कृष्ण जन्मस्थान सेवा संस्थान के भी प्रमुख हैं।
पृष्ठभूमि
उनका जन्म ११ जून १९३८ को उत्तर प्रदेश के मथुरा जिले के केरहाला गांव में हुआ था। १९५३ में अपनी दसवीं कक्षा की परीक्षा उत्तीर्ण करने के बाद उन्होंने वाणिज्य की पढ़ाई के लिए मथुरा के एक कॉलेज में प्रवेश लिया, लेकिन अपनी पढ़ाई पूरी करने से पहले, १२ वर्ष की आयु में ही वे अयोध्या चले गए।  अयोध्या में, वे महंत राम मनोहर दास के शिष्य बन गए और वाराणसी में संस्कृत विश्वविद्यालय से उन्होंने शास्त्री (डिग्री) की उपाधि प्राप्त की। १९६५ में, २७ साल की उम्र में वह श्री मणिराम दास छावनी (छोटी छावनी) के छठे महंत के बाद वे उसके महंत बने। यह मंदिर शहर के प्रमुख धार्मिक और आध्यात्मिक आकर्षणों में से एक है, जहाँ प्रतिदिन महंत नृत्य गोपाल दास सैकड़ों तीर्थयात्रियों से मिलते हैं। उन्हें रामायण भवन और श्री चार धाम मंदिर सहित मंदिरों के निर्माण का श्रेय दिया जाता है। वह "मणिराम छावनी" चलाते हैं जहां ५०० साधु रहते हैं। वह १९८४ से राम जन्मभूमि आंदोलन से सक्रिय रूप से जुड़े हुए हैं। २००६ में जब रामचन्द्र दास परमहंस की मृत्यु हुई तब उन्होंने राम जन्मभूमि न्यास के प्रमुख का पद संभाला और वर्तमान में वह श्री राम जन्मभूमि तीर्थ क्षेत्र के प्रमुख हैं साथ ही वे श्री कृष्ण जन्मभूमि ट्रस्ट के प्रमुख भी हैं।

सन्दर्भ

बाहरी कड़ियाँ
 श्री राम जन्मभूमि तीर्थ क्षेत्र की आधिकारिक वेबसाइट 
श्रेणी:राम मन्दिर
श्रेणी:उत्तर प्रदेश के लोग